b'\n_START_ARTICLE_\nNRK Ur\xc3\xb8rt\n_START_PARAGRAPH_\nNRK Ur\xc3\xb8rt er et norsk nettsted og et radioprogram som har g\xc3\xa5tt p\xc3\xa5 NRK Radio siden 2000. Programmet lar usignerte norske musikkartister eksponere musikken sin gratis via Internett. Et utvalg av artistene blir ogs\xc3\xa5 spilt p\xc3\xa5 radio. Programmet har sendetid p\xc3\xa5 P3, onsdag kl. 21:00 - 23:00.  Redaksjonen best\xc3\xa5r i dag av prosjekt- og programleder Nina Gjertsen og innholdsprodusent Peder Haugfoss. De jobber blant annet med \xc3\xa5 lytte og vurdere musikk som lastes opp og i samarbeid med musikkprodusenter i NRK P3 plukker de ut en artist som blir M\xc3\xa5nedens Ur\xc3\xb8rt. Denne artisten f\xc3\xa5r ekstra eksponering p\xc3\xa5 radio, nett og i sosiale medier.  _NEWLINE_Det ble tidligere ledet av Mari Gar\xc3\xa5s Monsson._NEWLINE_Tidligere ga Ur\xc3\xb8rt ogs\xc3\xa5 ut en CD med navnet R\xc3\xb8rt og Ur\xc3\xb8rt hvor blant andre finalistene fra d\xc3\xa9t \xc3\xa5rets Ur\xc3\xb8rtfinale var med._NEWLINE_Ur\xc3\xb8rt inngikk i 2005 et samarbeid med Zoom, en konkurranse for ukjente og usignerte band og en p\xc3\xa5f\xc3\xb8lgende turn\xc3\xa9. Zoom endret samtidig navn til Zoom Ur\xc3\xb8rt. Prosjektet samarbeider ogs\xc3\xa5 med Norwegian Wood og er med \xc3\xa5 plukke ut band som skal spille p\xc3\xa5 Ur\xc3\xb8rt Underwood-scenen p\xc3\xa5 festivalen. Dette samarbeidet opph\xc3\xb8rte etter 2009.\n_START_SECTION_\nUr\xc3\xb8rt p\xc3\xa5 mobile plattformer\n_START_PARAGRAPH_\nI 2011 ble Ur\xc3\xb8rts musikkbase ogs\xc3\xa5 gjort tilgjengelig gratis for mobile enheter og ble tilgjengelig for iPhone/iOS, Android og Nokia-telefoner. Ur\xc3\xb8rt-appen mottok i 2011 en rekke priser, blant annet Gulltaggen, Gulltasten og Sterk Reklame. Ur\xc3\xb8rt formidler i dag musikk gjennom Instagram, Facebook, nett og radio.\n_START_SECTION_\nM\xc3\xa5nedens Ur\xc3\xb8rt\n_START_PARAGRAPH_\nF\xc3\xb8rste mandag i m\xc3\xa5neden annonseres M\xc3\xa5nedens Ur\xc3\xb8rt. Igjennom omla 30 dager s\xc3\xa5 f\xc3\xa5r en artist eller et band mye omtale i P3s kanaler p\xc3\xa5 nett og i radio. Konseptet med M\xc3\xa5nedens Ur\xc3\xb8rt ble innf\xc3\xb8rt i januar 2019. _NEWLINE_Forel\xc3\xb8pig har disse blitt plukket ut:_NEWLINE_2019:_NEWLINE_Januar: Mall Girl_NEWLINE_Februar: Ousu Leigh _NEWLINE_Mars: Sol\xc3\xa5_NEWLINE_April: Divest\n_START_SECTION_\n\xc3\x85rets Ur\xc3\xb8rt\n_START_PARAGRAPH_\nHvert \xc3\xa5r plukkes et utvalg av artistene (de siste \xc3\xa5rene 5 artister) fra nettstedet ut til Ur\xc3\xb8rtfinalen, hvor \xc3\x85rets Ur\xc3\xb8rt blir k\xc3\xa5ret. Utvelgelsen gj\xc3\xb8res av Ur\xc3\xb8rtredaksjonen og musikkjournalister i P3. Vinneren k\xc3\xa5res av publikum og en fagjury under et finaleshow og vinneren mottar en pengepremie. I tillegg blir vinnerl\xc3\xa5ta listet p\xc3\xa5 P3s spillelister, og artisten f\xc3\xa5r spillejobber p\xc3\xa5 flere av de st\xc3\xb8rste festivalene i Norge. Fra 2018 ble Ur\xc3\xb8rtfinalen flyttet til h\xc3\xb8sten og vinneren f\xc3\xa5r opptre under P3 Gull-utdelingen. Det ble derfor arrangert to Ur\xc3\xb8rtfinaler og k\xc3\xa5ret to vinnere dette \xc3\xa5ret, en om som vanlig om v\xc3\xa5ren og en om h\xc3\xb8sten._NEWLINE_I tidligere utgaver av Ur\xc3\xb8rtfinalen, besto finalistene av de 12 vinnerne av m\xc3\xa5nedens Ur\xc3\xb8rt, men n\xc3\xa5 plukkes finalistene av de omtrent 50 artistene som k\xc3\xa5res til Ukas Ur\xc3\xb8rt gjennom \xc3\xa5ret. Finalen er blir normalt direktesendt p\xc3\xa5 NRK3. De f\xc3\xb8rste \xc3\xa5rene ble finalen arrangert i forbindelse med by:Larm. Fra 2008 til 2015 ble den arrangert p\xc3\xa5 Studentersamfundet i Trondhjem, og siden p\xc3\xa5 Sentrum Scene (2016), Kulturkirken Jakob (2017) og Mathallen Oslo (v\xc3\xa5r 2018). H\xc3\xb8stfinalen 2018 ble arrangert som en del av radioprogrammet Christine p\xc3\xa5 P3.'